Document ID: 31982R1837

*****
ΚΑΝΟΝΙΣΜΟΣ (ΕΟΚ) αριθ. 1837/82 ΤΗΣ ΕΠΙΤΡΟΠΗΣ
της 7ης Ιουλίου 1982
περί τετάρτης τροποποιήσεως του κανονισμού (ΕΟΚ) αριθ. 1629/77 περί των λεπτομερειών εφαρμογής των ειδικών μέτρων παρεμβάσεως που προορίζονται για την υποστήριξη της αναπτύξεως της αγοράς του προς αρτοποίηση μαλακού σίτου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 8 παράγραφος 4,
Εκτιμώντας:
ότι το άρθρο 4 του κανονισμού (ΕΟΚ) αριθ. 1629/77 (3), όπως τροποποιήθηκε τελευταία από τον κανονισμό (ΕΟΚ) αριθ. 2158/81 (4), καθορίζει τα ειδικά μέτρα παρεμβάσεως που είναι δυνατόν να ληφθούν· ότι στην περίπτωση ειδικών μέτρων παρεμβάσεως υπό μορφή αγοράς που αφορούν ελάχιστη αρτοποιήσιμη ποσότητα, πρέπει, για την περίοδο εμπορίας 1982/83, σύμφωνα με την εκφρασθείσα από το Συμβούλιο θέληση, να καθορισθεί το επίπεδο υποστηρίξεως για αυτή την ποιότητα στο επίπεδο της τιμής αναγωγής μειωμένης κατά 10,40 ECU ανά τόνο·
ότι σύμφωνα με την τροποποίηση που επήλθε στον κανονισμό (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου (5), όπως τροποποιήθηκε τελευταία από τον κανονισμό (ΕΟΚ) αριθ. 1454/82 (6), πρέπει να γίνουν οι αναγκαίες προσαρμογές στον κανονισμό (ΕΟΚ) αριθ. 1629/77·
ότι από την περίοδο 1982/83 η μεταπώληση του μαλακού αρτοποιήσιμου σίτου που έχει αγορασθεί από τους οργανισμούς παρεμβάσεως σύμφωνα με τις διατάξεις του άρθρου 8 του κανονισμού (ΕΟΚ) αριθ. 2727/75 πραγματοποιείται σύμφωνα με τις διατάξεις που προβλέπονται στον κανονισμό (ΕΟΚ) αριθ. 1836/82 (7)· ότι πρέπει κατά συνέπεια να καταργηθεί το άρθρο 5 παράγραφος 6 του κανονισμού (ΕΟΚ) αριθ. 1629/77·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1629/77 τροποποιείται ως εξής:
1. Στο άρθρο 4 σημείο 3:
- η φράση «περίοδος εμπορίας 1981/82» αντικαθίσταται από τη φράση «περίοδος εμπορίας 1982/83»,
- το ποσό «7,88 ECU» αντικαθίσταται από το ποσό «10,40 ECU».
2. Το άρθρο 5 παράγραφος 2 έκτη περίπτωση αντικαθίσταται από το ακόλουθο κείμενο:
«- το ολικό ποσοστό των διαφόρων προσμίξεων (Schwarzbesatz) δεν υπερβαίνει 3 %, εκ των οποίων κατ' ανώτατο όριο 0,05 % από σπόρους οι οποίοι έχουν υποβαθμισθεί από αυτόματη γένεση θερμότητος ή υπερβολική ξήρανση, 0,05 % ευρωτιασμένοι σπόροι και 0,1 % από ξένους βλαβερούς σπόρους.»
3. Το άρθρο 5 παράγραφος 2 ογδόη περίπτωση αντικαθίσταται από το ακόλουθο κείμενο:
«- το ποσοστό σπόρων που έχουν θερμανθεί δια ξηράνσεως δεν υπερβαίνει 0,50 %.»
4. Στο άρθρο 5 η παράγραφος 6 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 7 Ιουλίου 1982.

Labels: 3
17
16